HERØY ROTARY

06.05.24 Medlemsmøte Herøy Rotaryklubb, Sanitetshuset, kl. 19.30

34 medlemmar møtte. Opningssong var «Å leve det er å elske»

Informasjon frå president Leif Jon Hansen:

* Guvernørbyte i Ulstein 24. juni
* Konferanse i september (Ulstein) – påmelding i juni

Det var opptak av nye medlemmar ved seremonimeisterane Bjørn Martin Aasen og Roar Skoglund: Mona-Grete Ryssevik og Hans Kristian Opsal. Velkommen til dei!

75 års-jubilanten Per Worren fekk overrakt blomar frå klubben. Til lukke!

Deretter var det foredrag ved Bjørn Martin Aasen. Han kalla det «Eit liv som doktor i Herøy… og litt til», og dette var ei reise både i BM sitt liv og i utviklinga av Noreg som velferdsstat. Han fortalde om oppvekst i Hovdebygda, om Aasen- og Kroken-slekta, ungdomslag og gamaldans, idrett og teater. Han tok med seg verdien om at fellesskapet er viktigare enn individet, og at alle skal med på tvers av generasjonane. Vi fekk høyre om studietid i Graz og Oslo, om arbeid via onkologi til almennpraksis «der folk bur». Viktig har det også vore å vere engasjert i utvikling av lokalliv, politikk og helsevesen. Herøy vart valt fordi det var nær familie og at Einar Røssok akkurat hadde sagt opp, så det var ledig stilling her. Her skapte familien Aasen seg eit rikt og aktivt liv.

BM har hatt mange funksjonar, blant anna alemennlege, fastlege, sjukeheimslege og konsulent, i løpet av eit 50 år langt yrkesliv! Han har vore med på utvikling frå sveivetelefon til mobil, privat til kommunal organisering, frå skrivemaskin til IKT og lokal drosje til AMK113. Han har vore aktiv i fagforeining og politikk i kommune, fylke og stat, i tillegg til så mykje anna. Framleis er han aktiv og sit sjeldan i ro. Om ikkje det er organisasjonsarbeid, er det fjellturar og reiser. Eit svært interessant foredrag om eit rikt ogspennande liv.

Neste møte den 13.05. er dugnadsmøte og etter det, 20.05., er det pinse.

Ingunn Pettersen

referent